PolyAgent/wiki_georgian_en_parallel_20231101 huggingface dataset:
რეი ბრედბერი

რეი ბრედბერი
რეი დაგლას ბრედბერი (დ. 22 აგვისტო, 1920 — გ. 5 ივნისი, 2012) — ამერიკელი მწერალი, რომელიც მოღვაწეობდა ფანტასტიკის, საშინელებათა, სამეცნიერო ფანტასტიკისა და დეტექტივების ჟანრში.
ყველაზე მეტად ცნობილია 1953 წელს გამოცემული ანტიუტოპიური ჟანრის რომანით „451º ფარენჰეიტით“ და 1950 წლის რომანით „მარსის ქრონიკები“.
მოპოვებული აქვს არაერთი საპატიო ჯილდო. მიიღო პულიცერის პრემია. წერდა სცენარებს, როგორც ფილმის, ასევე სატელევიზიო გადაცემების, როგორებიცაა Moby Dick და It Came From Outer Space.
მწერლის პოპულარობაზე დადებითად იმოქმედა მისი წიგნების მიხედვით გადაღებულმა ეკრანიზაციებმა. ბრედბერი აღიარებულია XX საუკუნის ერთ-ერთ საუკეთესო ფანტასტ მწერლად.
თავისი ხანგრძლივი ცხოვრების განმავლობაში მან დაწერა 600-მდე მოთხრობა, გამოაქვეყნა 30-ზე მეტი წიგნი, დაწერა მრავალი ლექსი, პიესა და სცენარი სატელევიზიო შოუსთვის.
2012 წელს, მის გარდაცვალების შემდეგ ნიუ-იორკ ტაიმზმა გამოაქვეყნა შემდეგი სიტყვები:
.
ბიბლიოგრაფია
რომანები
მარსის ქრონიკები (1950)
451º ფარენჰეიტით (1953)
ბაბუაწვერას ღვინო (1957)
ბოროტი მოდის (1962)
მოთხრობათა კრებულები
ტანმოხატული კაცი (1951)
ბედნიერების მექანიზმები (1964)
რესურსები ინტერნეტში
ოფიციალური საიტი
Bradburymedia - ბრედბერის ნაშრომები კინოში, ტელევიზიაში, რადიოსა და თეატრში.
სქოლიო
ამერიკელი მწერლები
XX საუკუნის ამერიკელი მამაკაცი მწერლები
XX საუკუნის ამერიკელი რომანისტები
XXI საუკუნის ამერიკელი მამაკაცი მწერლები
XXI საუკუნის ამერიკელი რომანისტები
ამერიკელი ფენტეზი მწერლები
ამერიკელი საშინელებათა ჟანრის მწერლები
ამერიკელი მამაკაცი დრამატურგები
ამერიკელი მამაკაცი რომანისტები
ამერიკელი მამაკაცი სცენარისტები
კალიფორნიელი რომანისტები
პულიცერის პრემიის ლაურეატები
ილინოისელი რომანისტები
XX საუკუნის ამერიკელი დრამატურგები
XXI საუკუნის ამერიკელი დრამატურგები
სამეცნიერო ფანტასტიკის დიდების დარბაზის წევრები
ფენტეზის მსოფლიო პრემიის ლაურეატები
ელევსინი

ელევსინი — ძველბერძნული მითოლოგიის ერთ-ერთი გმირი. ელევსინის დამაარსებელი და მისი მეფე. ჰერმესისა და დაირას (ოკეანეს ქალიშვილი) შვილი. სხვა ვერსიით ოგიგის შვილი. ერთ-ერთი მითის მიხედვით ტრიპტოლემოსის მამა.
მას დემეტრამ მოუსწრაფა სიცოცხლე, რომელსაც ის უთვალთვალებდა.
სქოლიო
ბერძნული მითოლოგია
გრიგოლ ლილუაშვილი

გრიგოლ ლილუაშვილი (დ. 1 სექტემბერი, 1977, ქუთაისი ) — ქართველი ეკონომისტი, პოლიტიკოსი და თანამდებობის პირი. 2019 წლის 17 ოქტომბრიდან არის საქართველოს სახელმწიფო უსაფრთხოების სამსახურის უფროსი. საქართველოს IX მოწვევის პარლამენტის წევრი. სახელმწიფო დაცვის გენერალ-მაიორი.
ბიოგრაფია
დაიბადა 1977 წლის 1 სექტემბერს. 2001 წელს დაამთავრა საქართველოს ტექნიკური უნივერსიტეტი საერთაშორისო ეკონომიკური ურთიერთობების სპეციალობით. 1999 წელს „Air Georgia“-ს ფინანსური მენეჯერი. 1999-2001 წლებში იყო „ქართული ავიახაზები - აირზენას“ მარკეტინგის მენეჯერი. 2003-2004 წლებში საქართველოს ფინანსთა სამინისტროს საბაჟო დეპარტამენტის წარმომადგენელი მსოფლიო საბაჟო ორგანიზაციის „RILO“-ში, დსთ-ის ქვეყნების საბაჟო სამსახურების მეთაურთა უმაღლეს საბჭოში. 2004-2008 წლებში იყო შპს „ბურჯის“ ლოჯისტიკის დეპარტამენტის უფროსი. 2007-2008 წლებში – ასოციაცია „ATU“-ს ლოჯისტიკის დეპარტამენტის უფროსი. 2008-2013 წლებში იყო შპს „ქართუ მშენებელის“ გენერალური დირექტორის მოადგილე. 2013-2014 წლებში იყო შპს „ბურჯის“ გენერალური დირექტორი. 2014-2016 წლებში შპს „Old City Development“-ის გენერალური დირექტორი. 2015-2016 წლებში „ქართუ“ ჯგუფის გენერალური დირექტორი და სამეთვალყურეო საბჭოს თავმჯდომარე. 2015-2016 წლებში ს/ს „ქართუ-ბანკის“ სამეთვალყურეო საბჭოს თავმჯდომარე. 2016 წელს იყო თბილისის მერის მოადგილე. 2016-2017 წლებში საქართველოს მე-9 მოწვევის პარლამენტის წევრი (ვანისა და ხონის მაჟორიტარი), საარჩევნო ბლოკი: „ქართული ოცნება - დემოკრატიული საქართველო“. 2017 წლის 22 დეკემბრიდან 2019 წლის 8 სექტემბრამდე საქართველოს სახელმწიფო უსაფრთხოების სამსახურის უფროსის მოადგილე. 2019 წლის 8 სექტემბრიდან 17 ოქტომბრამდე იყო საქართველოს სახელმწიფო უსაფრთხოების სამსახურის უფროსის მოვალეობის შემსრულებელი. 2019 წლის 17 ოქტომბრიდან არის საქართველოს სახელმწიფო უსაფრთხოების სამსახურის უფროსი.
პირადი ცხოვრება
ჰყავს მეუღლე მაია ჭეიშვილი (დ. 1982) და ორი შვილი: ნიკოლოზი (დ. 2008) და ლაზარე (დ. 2013).
რესურსები ინტერნეტში
საქართველოს სახელმწიფო უსაფრთხოების სამსახურის საიტი
სქოლიო
დაბადებული 1 სექტემბერი
დაბადებული 1977
საქართველოს IX მოწვევის პარლამენტის წევრები
„ქართული ოცნების“ წევრები
Farsi District

Farsi District
Farsi is a district the west of Herat Province, Afghanistan. It borders on Obe District to the north, Adraskan District to the west, Shindand District to the south and Ghor Province to the south and east. The population was estimated at 29,800 in 2012. The district center is the village of Farsi.
Infrastructure
The district contains of unpaved roads with an access rate of 19.6% in all seasons.
References
External links
Districts of Herat Province
ათონის ბრძოლა

ათონის ბრძოლა — საზღვაო ბრძოლა, რომელიც გაიმართა რუსეთ-ოსმალეთს შორის, 1806-1812 წლების რუსეთ-ოსმალეთის ომის პერიოდში. მიმდინარეობდა 1807 წლის 19-22 ივნისს ეგეოსის ზღვაში, ათონის ნახევარკუნძულთან. ბრძოლის დროს რუსეთის ჯარები ვიცე-ადმირალ დიმიტრი სენიავინის მეთაურობით შეტევაზე გადავიდნენ ათონის მთასთან და გაანადგურეს ოსმალეთის იმპერიის კაპუდან-ფაშის სეით-ალის ფლოტი. აღნიშნულმა გამარჯვებამ უზრუნველყო რუსეთის ფლოტის ბატონობა არქიპელაგზე.
რესურსები ინტერნეტში
Description of the battle
XIX საუკუნის ბრძოლები
რუსეთის ბრძოლები
ოსმალეთის ბრძოლები
ეგეოსის ზღვის ისტორია
ჩატემის კუნძულები

ჩატემის კუნძულები — არქიპელაგი წყნარ ოკეანეში, ახალი ზელანდიიდან დაახლოებით 680 კმ-ით სამხრეთ-აღმოსავლეთით.
ადგილობრივ მორიორის ენაზე კუნძულს რეკოჰუ ეწოდება. ახალი ზელანდიის შემადგენლობაში ოფიციალურად 1842 წლიდან შედის. მოიცავს ქვეყნის უკიდურეს აღმოსავლეთ წერტილს — კუნძულ ფორტი-ფორსს.
კუნძულებზე შემოღებულია განსაკუთრებული სასაათო სარტყელი, რომელიც განსხვავდება ახალი ზელანდიის დროისაგან 45 წუთით.
1832 წლიდან არქიპელაგი გამოცხადებულია ახალი ზელანდიის ტერიტორიად. არქიპელაგი მდებარეობს სპეციალური ორგანოს — უშუალო მმართველობაში და აქვს სპეციალური ტერიტორიული ერთეულის სტატუსი.
გეოგრაფია
მოიცავს 40 კმ რადიუსზე გაშლილ დაახლოებით ათ კუნძულს, რომელთა შორის უდიდესებია ჩატემი და პიტი.
მხოლოდ ეს ორი კუნძულია დასახლებული. მთლიანი ფართობი 966 კმ².
არქიპელაგის შემადგენლობა
ჩატემის კუნძული (900 კმ²)
პიტის კუნძული (62 კმ²)
მცირე მანგერე (0,15 კმ²)
მოტუჰოპე (0,12 კმ²)
მოტუჰარა (0,01 კმ²)
მანგერე (1,13 კმ²)
რანგატირა (2,18 კმ²)
სისტერსი
კასტლი
პირამიდი
კლიმატი
არქიპელაგის კლიმატი ტენიანი და ქარიანია. ზამთარში საშუალო ტემპერატურა შეადგენს დაახლოებით 6 °C-ს, ზაფხულში — დაახლოებით 14 °C-ს. ნალექების რაოდენობაა — დაახლოებით 900 მმ წელიწადში. ვიზიტისათვის საუკეთესო დროა — სექტემბრიდან მარტის ჩათვლით.
მოსახლეობა
ითვლება, რომ კუნძულები დასახლებული იქნა ჯერ კიდევ 1000 წელს ჩვენი დროით.
არქიპელაგის მოსახლეობა შეადგენს 609 ადამიანს (2006 წელი), რომელთაგანაც 240 ევროპელთა შთამომავალია, 369 — მაორელი და მორიორი (არქიპელაგის ძირძველი მაცხოვრებლები).
2013 წლის აღწერის მონაცემებით არქიპელაგის მოსახლეობა შეადგენს 600 ადამიანს, რომელთაგანაც 264 ევროპელთა შთამომავალია, 336 — მაორელი და მორიორი.
არქიპელაგის ადმინისტრაციული ცენტრია — დასახლება უაიტანგი, სადაც ცხოვრობს დაახლოებით 200 ადამიანი.
რესურსები ინტერნეტში
Chatham Islands Council
Hokotehi Moriori Trust
1998 Information
Photographs from the Christchurch Public Library
სქოლიო
ახალი ზელანდიის კუნძულები
ფორმოზუსი

ფორმოზუსი (დ. უცნობია — გ. 4 აპრილი, 896) — რომის პაპი 891–896 წლებში.
წარმოშობით არისტოკრატლი რომაული გვარიდან იყო. ნიკოლოზ I-ის ხელით გახდა პორტოს ეპისკოპოსი. ასრულებდა მისიონერულ მოღვაწეობას ბულგარეთში. პაპ იოანე VIII-სთან დაპირისპირების დროს დაადანაშაულეს პონტიფიკის დამხობის მცდელობაში. მისი უფლებები აღადგინა მარინუს I-მა, ხოლო სტეფანე V-ის პაპობისას მხარს უჭერდა მის პოლიტიკას.
მომავალმა პაპმა სტეფანე VI-მ ამოთხარა ფორმოზუსის ცხედარი, ტახტზე დასვა, შემოსა და ისე გაასამართლა, მოაწყო ე. წ. გარდაცვლილის საეკლესიო კრება. პაპის გვამს მოაჭრა თითები, რომლებითაც პირჯვარს იწერდა და ტიბრში გადაუძახა.
რესურსები ინტერნეტში
ფორმოზუსი — კათოლიკური ენციკლოპედია
რომის პაპები
პიროვნებები გაურკვეველი დაბადების თარიღით
გარდაცვლილი 4 აპრილი
გარდაცვლილი 896
ნოდარი (საკუთარი სახელი)

ნოდარი (საკუთარი სახელი)
ნოდარი — ირანული წარმოშობის საკუთარი სახელი. სამოქალაქო რეესტრის მონაცემებით, საქართველოს ტერიტორიასა და მის ფარგლებს გარეთ ცხოვრობს ამ სახელის 24068 მატარებელი.
რესურსები ინტერნეტში
ვაჟის სახელები (ნ), ქართული გენეალოგია
„ნოდარ“, „რა გქვია შენ?“
იუსტიციის სახლი
სქოლიო
მამაკაცის სახელები
Gewehr 43

Gewehr 43 ან Karabiner 43 („გევერ 43“, გვხვდება აბრევიატურებით: G43, K43, Gew 43, Kar 43) — მეორე მსოფლიო ომის დროს შექმნილი გერმანული ნახევრადავტომატური შაშხანა, რომელიც იყენებს 7.92×57მმ მაუზერის ვაზნებს. Gewehr 43-ის დიზაინი დაფუძნებული იყო მის ადრინდელ ვარიანტზე, Gewehr 41-ზე, თუმცა სიახლე იყო გაუმჯობესებული გაზზე მომუშავე მექანიზმი, რომელიც საბჭოთა წარმოების SVT-40-ს ჰგავდა. Gewehr 43 იწარმოებოდა ინოვაციური მასიური წარმოების მეთოდით.
ისტორია
გერმანიის სურვილმა, შეიარაღებაში ჰქონოდა ნახევრადავტომატური შაშხანები, გამოიწვია ორი სხვადასხვა დიზაინის იარაღის შექმნა, ესენი იყო G41(M) და G41(W). პირველი გერმანული იარაღის მწარმოებელი კომპანია მაუზერის შექმნილი იყო, მეორე კი ვალტერის (ფრჩხილებში მიწერილი M და W სწორედ იმას აღნიშნავდა, თუ რომელი მწარმოებლის შექმნილი იყო შაშხანა). მაუზერის შექმნილი იარაღი 1941 წელს გამოჩნდა და 12,755 ეგზემლპარი დამზადდა, თუმცა საბრძოლო პირობებში არასაიმედო აღმოჩნდა. ვალტერის შაშხანა უკეთესი აღმოჩნდა, მაგრამ მასაც ჰქონდა გარკვეული პრობლემები. ორივე იარაღის შემთხვევაში პრობლემის სათავე იქიდან მოდიოდა, რომ გერმანულმა ჯარმა მოითხოვა, შაშხანის ლულას არ ჰქონოდა ნახვრეტები, რომლითაც ავტომატურად დამტენი სისტემა მუშაობდა. ამ მოთხოვნის გათვალისწინება ნიშნავდა, რომ კონსტრუქტორებს უწევდათ არასტანდარტული მექანიზმების ძიება, რომლებიც უბრალოდ საიმედო არ იყო.
საბჭოთა კავშირში შეჭრისას გერმანელებმა ხელში ჩაიგდეს საბჭოური SVT-40-ების მცირე რაოდენობა, რომლებიც გერმანიაში გამოსაკვლევად გაიგზავნა. SVT-40 იყენებდა მარტივ გაზის მექანიზმს, რომელსაც ლულის ბოლოდან დაახლოებით 1/3-ზე არსებული ამოჭრილი ღიობი ამუშავებდა. სტანდარტული სავაზნე მჭერების მაგივრად კი ის კოლოფისებურ მჭიდს იყენებდა. SVT-40 აშკარად უფრო მარტივი და უპირატესი მექანიზმის მქონე იარაღი იყო, ვიდრე G41. 1943 წელს ვალტერმა აწ უკვე ნახსენები საბჭოური შაშხანის მსგავსი გაზზე მომუშავე მექანიზმი და G41(W)-ის მახასიათებლები გააერთიანა და მიიღო ბევრად გაუმჯობესებული შაშხანა. ეს იყო უფრო გამძლე, მარტივი და მსუბუქი იარაღი, რომლის წარმოებაც ადვილად ხდებოდა. იარაღი შეიარაღებაში მიიღეს სახელით Gewehr 43, მოგვიანებით კი 1944 წლის აპრილში სახელი გადაარქვეს და Karabiner 43 უწოდეს. მისი წარმოება 1943-1945 წლებში ხდებოდა, რა დროსაც დამზადდა 400,000-ზე ოდნავ მეტი ეგზემპლარი. გამძლეოიბს გამო გერმანული სამთო დივიზიების ჯარისკაცები Gewehr 43-ს კიბეების საფეხურებადაც კი იყენებდნენ. 10 ვაზნიანი მოხსნადი მჭიდის დამატება კი დიდი გაუმჯობესება იყო G41-ის შიდა ინტეგრირებული მჭიდის 5 ვაზნიანი მჭერებით დატენვასთან შედარებით.
ლიტერატურა
Chris Bishop (2002). The Encyclopedia of Weapons of World War II. Sterling Publishing Company. p. 217.
David Westwood (2005). Rifles: An Illustrated History of Their Impact. ABC-CLIO. pp. 338–339.
Chris McNab (2013). German Automatic Rifles 1941-45: Gew 41, Gew 43, FG 42 and StG 44. Osprey Publishing. pp. 34 and 40.
Senich, Peter R., The German Assault Rifle, 1935-1945, Paladin Press, Boulder, Colo. USA, 1987 p. 147
რესურსები ინტერნეტში
Modern Firearms - Gewehr 43 / Gew.43 / Kar.43 semi-automatic rifle
G43 / K43 Collectors Homepage
Axis Ordnance Report
ცეცხლსასროლი იარაღები
Burn (ალბომი)

Burn (ალბომი)
Burn — მძიმე როკ ჯგუფ Deep Purple-ს მერვე სტუდიური ალბომი, რომელიც გამოვიდა 1974 წელს. იგი ჩაიწერა მონტრეში (შვეიცარია), 1973 წლის ნოემბერში, პორტატულ ხმისჩამწერ სტუდიაში და გამოიცა 1974 წლის თებერვალში.
აქ მსმენელის წინაშე პირველად წარდგნენ ჯგუფის ახალი ვოკალისტი დევიდ კოვერდეილი და ახალი ბასისტი/ვოკალისტი გლენ ჰიუზი, ჯგუფიდან Trapeze. მათ შეცვალეს იენ გილანი და როჯერ გლოვერი. ეს იყო ჯგუფის პირველი ალბომი, რომელიც გამოსცა Mk III პერსონალიმ. კოვერდეილისა და ჰიუზის დახმარებით, Deep Purple-ის მძიმე როკი იქცა უფრო მეტად ბუგიზე ორიენტირებულად, შეიცავდა სოულის და ფანკის ელემენტებს. ამ ჟღერადობამ, თავის მხრივ, უფრო გამოავლინა საკუთარი თავი შემდეგ დისკზე Stormbringer.
Might Just Take Your Life/Coronarias Redig იყო Deep Purple-ის პირველი სინგლი ბრიტანეთში, 2 წლიანი პაუზის შემდეგ. იგი გამოვიდა 12 თებერვალს, ალბომის გამოჩენამდე 3 დღით ადრე.
Coronarias Redig ჩაწერილი იქნა ამ ალბომზე მუშაობის დროს, მაგრამ გამოვიდა B-გვერდის სახით, სინგლზე Might Just Take Your Life. იგი ასევე შეტანილია ალბომის საიუბილეო გამოცემაში.
თავისი დროისათვის მოულოდნელი ენთუზიაზმით, ალბომის რეკლამა გადიოდა ბრიტანულ ტელეარხებზე.
სიმღერების სია
მხარე 1
მხარე 2
მიუხედავად იმისა, რომ გლენ ჰიუზი აქტიურად მუშაობდა ალბომზე, იგი არ არის მითითებულ ალბომზე, როგორც თანაავტორი. 2004 წლის გამოცემაში იგი ნახსენებია, როგორც ყველა სიმღერის თანაავტორი, გარდა სიმღერებისა Sail Away და Mistreated.
პერსონალი
დევიდ კოვერდეილი - ვოკალი
რიჩი ბლეკმორი - გიტარა
ჯონ ლორდი - კლავიშები
გლენ ჰიუზი - ბას-გიტარა
იენ პეისი - დასარტყმელი საკრავები
ჩარტები
ალბომი
სინგლები
სერტიფიცირება
სქოლიო
1974 წლის ალბომები
Deep Purple-ის ალბომები
Warner Bros. Records-ის ალბომები
Purple Records-ის ალბომები
Bağçakürd

Bağçakürd (also, Bagçakürd, Badçakürd, Bakhchakyurd) is a village and municipality in the Goranboy Rayon of Azerbaijan. It has a population of 1,597.
References
Populated places in Goranboy District
ეგეოსის რეგიონი

ეგეოსის რეგიონი — თურქეთის ერთ-ერთი გეოგრაფიული რეგიონი, მდებარე ქვეყნის დასავლეთ ნაწილში.
სუბრეგიონები
ეგეოსის სექცია
ედრემითის ზონა
ბაქირჩაის ზონა
გედიზის ზონა
იზმირის ზონა
ქუჩუქი მენდერესის ზონა
ბუიუქ მენდერესის ზონა
მენთეშეს ზონა
შიდა აღმისავლეთ ანატოლიის სექცია
რეგიონების მახასიათებლები
ეგეოსის რეგიონი ხასიათდება:
ყველაზე გრძელი სანაპირო ზოლით.
თურქეთის რეგიონები
ელი ლარტერი

ელი ლარტერი
ელისონ ელიზაბეტ ლარტერი(დ. 28 თებერვალი, 1976 — ამერიკელი მსახიობი და მოდელი. მან თავისი სამსახიობო დებიუტი 1999 წელს, ფილმ „ვარსიტის ბლუზი“-ში მონაწილეობით შექმნა. გადაღებულია რამდენიმე ფილმში, მათ შორისაა: ამერიკული საშინელებათა ჟანრის ფილმი „House on Haunted Hill”-ი, რომელიც გადაღებული იქნა 1999 წელს, „საბოლოო დანიშნულება“(2000), და „საბოლოო დანიშნულება 2“(2003). უკანასკნელ ორ ფილმში მონაწილეობით მან დიდი აღიარება მოიპოვა.
მოგვიანებით ითამაშა უმნიშვნელო როლები ამერიკულ კომედიებში, „ქერათმიანი ადვოკატი“(2001) და „რაღაც სიყვარულის მსგავსი“(2005). ბოლივუდის ფილმ „Marigold“-ში (2007), და „შეპყრობილი“-ში(2009), მან მთავარი როლით ითამაშა.
ადრინდელი ცხოვრება
ლარტერი დაიბადა ნიუ-ჯერსიში, 1976 წლის 28 თებერვალს. არის მარგარეტ და დენფოფორტ ლარტერის ქალიშვილი. მან ისწავლა Carusi-ის საშუალო სკოლაში, ხოლო სწავლა ნიუ-ჯერსის უმაღლეს სკოლაში განაგრძო. თუმცა მას სწავლა ბოლომდე არ დაუმთავრებია, სამოდელო კარიერის გამო. დედამისი მას ყველგან თან ახლდა, სანამ 18 წლის გახდებოდა. მისი მშობლები შემდგომ, პენსილვანიაში გადავიდნენ საცხოვრებლად.
კარიერა
ელისონმა მოდელობა 14 წლის ასაკში დაიწყო, როდესაც სამოდელო სკაუტმა იგი ქუჩაში შეამჩნია. ამან გამოიწვია სამოდელო ხელშეკრულება, ნიუ-იორკის პრესტიჟულ სააგენტოსთან Ford Modeling .
იტალიაში მოდელობისას, ლარტერი მსახიობს და მოდელს, და თავის მომავალ მეგობარს, ემი სმარტს შეხვდა. მოგვიანებით, სამოდელო კარიერის გასაგრძელებლად ლოს-ანჯელესში გადავიდა, სადაც მან გადაწყვიტა სამსახიობო კურსებზე ევლო ემი სმარტთან ერთად. ლარტერი ახლა IMG Models-თან თანამშრომლობს.
ელისონი რამდენიმე ჟურნალის გარეკანს ამშვენებს, მათ შორისაა, შემდეგი ჟურნალები: Cosmopolitan, Glamour, Health, Seventeen, Self, Shape, Maxim, Esquire, Lucky, Allure და Philadelphia Style.
პერსონალური ცხოვრება
სამოდელო კარიერის დროს ლარტერი ჯერ ლოს-ანჯელესში, შემდგომ კი, ნიუ-იორკში გადავიდა. 2007 წელს, ელიმ და და მისმა მეგობარმა ბიჭმა ჰეიაიზ მაკარტურმა დაქორწინება გადაწყვიტეს. 2007 წლის ინტერვიუზე ლარტერმა თქვა: „სამი კვირის შემდეგ, მე ჩემს შეყვარებულს ვუთხარი რომ მე მინდოდა რომ დავქორწინებულიყავით, და ეს ჩვენ შემდეგ დღეს შეგვეძლო“, 2009 წლის 1 აგვისტოს წყვილი დაქორწინდა. 2010 წლის 20 ივლისს ლარტერმა საჯაროდ თქვა რომ ისინი მათ პირველ შვილს ელოდებოდნენ. მოგვიანებით კი ცნობილი გახდა ფაქტი რომ მათი შვილი, თეოდორ ჰეიაიზ მაკარტური 2010 წლის 20 დეკემბერს დაიბადა. 2014 წლის აგვისტოში, ლარტერმა დაადასტურა ფაქტი რომ მათ მალე მეორე შვილი ეყოლებოდათ. 2015 წლის 15 იანვარს კი, მათ მეორე შვილი, ვივიენ მარგარეტი შეეძინათ.
სქოლიო
ამერიკელი მსახიობები
ამერიკელი მოდელები
დაბადებული 1976
დაბადებული 28 თებერვალი
XX საუკუნის ამერიკელი ქალი მსახიობები
ტონჩა

ტონჩა — სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, გრემისხევის თემში. მდებარეობს ალევის ქედის კალთაზე, მდინარე ნარეკვავის ნაპირას. ზღვის დონიდან 1160 მ. დუშეთიდან 25 კმ.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
ლიტერატურა
სქოლიო
დუშეთის მუნიციპალიტეტის სოფლები
ბუბის მყინვარი

ბუბის მყინვარი
ბუბა — ხეობის რთული ტიპის სამხრეთ-დასავლეთური ექსპოზიციის მყინვარი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში. მდებარეობს რაჭის კავკასიონის მთავარ წყალგამყოფ ქედზე, მწვერვალ ბუბის სამხრეთ კალთაზე. ასაზრდოებს მდინარე ჭანჭახის მარჯვენა შენაკადს მდინარე ბუბისწყალს. მყინვარის სიგრძე 2,7 კმ, ფართობი 1,5 კმ². თოვლის ხაზის სიმაღლე 3350 მ. მყინვარის ენის ბოლო 2765 მ-მდე ჩამოდის. იგი სამი ნაკადისაგან შედგება და ერთიანი განიერი ენით ხეობაში ზღვის დონიდან 3020 მეტრზე მთავრდება. შეცდომით მას თბილისას ეძახიან, რაც არასწორია. ყველა ადრეულ გამოცემებში და რაც მთავარია ადგილობრივი მოსახლეობა მას ბუბას უწოდებს.
ვახუშტი ბაგრატიონის გეოგრაფიის ინსტიტუტის ეგიდით მყინვარზე წლების განმავლობაში ტარდებოდა სტაციონალური კვლევები, გლაციო-გეომორფოლოგიური და გლაციო-ჰიდრო-კლიმატური მიმართულებით. აღსანიშნავია ისიც რომ ყოფილ საბჭოთა კავშირის ტერიტორიაზე მყინვარ ბუბაზე დაფიქსირებული იყო სტაციონალური დაკვირვების ყველაზე გრძელი რიგი — 1965 წლიდან (რუსეთში მხოლოდ 1967 წლიდან დაიწყეს), რომელსაც სწორედ გეოგრაფიის ინსტიტუტი ატარებდა. აღნიშნული კვლევები 1990-იან წლებში შეწყდა.
სქოლიო
რაჭა-ლეჩხუმისა და ქვემო სვანეთის მხარის მყინვარები
Prince (ალბომი)

Prince (ალბომი)
Prince — ამერიკელი მუსიკოს პრინსის მეორე სტუდიური ალბომი. გამოვიდა 1979 წლის 19 ოქტომბერს. ალბომი გამოსცა Warner Bros. Records-მა.
სიმღერების სია
ჩარტები
სერტიფიცირებები
სქოლიო
1979 წლის ალბომები
პრინსის ალბომები
Warner Bros. Records-ის ალბომები
Amblyopone gracilis

Amblyopone gracilis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Amblyopone-ს გვარიდან. მიეკუთვნება Amblyoponinae-ს ქვეოჯახს..
სქოლიო
Amblyopone
დიჯო

დიჯო — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 162 კაცი.
სქოლიო
ლერიქის რაიონის სოფლები
ჩერკასის ოლქი

ჩერკასის ოლქი — ოლქი ცენტრალურ უკრაინაში, რომელიც მდებარეობს მდინარე დნეპრზე. ოლქის დედაქალაქია ჩერკასი. 2007 წლის აღწერით, ჩერკასის ოლქში ცხოვრობს 1 231 207 ადამიანი (2017), მათ შორის 93,6% უკრაინელია, ხოლო 5,4% რუსი.
დედაქალაქი — 1 (ჩერკასი)
რაიონები — 20;
დასახლებები — 855;
სოფლები — 824;
ქალაქები — 31;
სასოფლო საბჭო — 525.
სქოლიო
უკრაინის ოლქები
ლაზების ელინიზაცია

ლაზების ელინიზაცია
ლაზი ხალხის ელინიზაცია — სხვადასხვა ფაქტორების შედეგად, ლაზი ხალხის კულტურული ასიმილაცია და ინტეგრაცია ბერძნულ სოციუმში.
ბერძნული კულტურის, რელიგიის და ასევე ბერძნული ენის გავრცელებას ელინიზაცია ეწოდება.
წინაპირობა
კონსტანტინოპოლის დაცემის შემდეგ, კონსტანტინოპოლის-ბერძნული საპატრიარქო არ გაუქმებულა. ოსმალეთის იმპერიამ ბერძნულ ეკლესიას გარკვეული ძალაუფლება და ავტონომიური მილეტის სტატუსი მიანიჭა. კონსტანტინოპოლის პატრიარქი მართმადიდებელი ხალხის უპირობო რელიგიური მართველი გახდა. არა მხოლოდ ბრწყინვალე პორტა (ოსმალეთის მთავრობა), არამედ კონსტანტინოპოლის პატრიარქიც, ოფიციალურად არ აღიარებდა არცერთ სხვა მართმადიდებელ ეთნიკურ ჯგუფს, გარდა ბერძნებისა და აქედან გამომდინარე, ყველა მართმადიდებელი ხალხი: ბულგარელები, სერბები, ალბანელები, ვლახები, მოლდოველები, ხორვატები, სირიელები, მართმადიდებელი არაბები, ქართველები და ლაზები საბერძნეთის საპატრიარქოს იურიდიქციაში მოექცა. იურიდიქცია არა მხოლოდ რელიგიურ, არამედ სეკულარულ მნიშვნელობასაც იძენდა. ბერძნულმა საპატრიარქომ სრული კონტროლი დაამყარა, სხვა მართმადიდებელი ხალხების სკოლებსა და წიგნებზე. ყოველი ეს ფაქტორი, ოსმალეთის იმპერიაში ბერძნული ენის როლს უფრო ზრდიდა და ის მეცნიერების, ეკონომიკის და რელიგიურ სფეროების ენად რჩებოდა.
ისტორია
ოსმალეთის იმპერიის მიერ, ტრაპიზონის იმპერიის, ხოლო შემდგომ ლაზეთის დაპყრობის შედეგად, ადგილობრივი მართმადიდებელი მოსახლეობა საბერძნეთის საპატრიარქოს დაემორჩილა. კონსტანტინოპოლის საპატრიარქოს დადგენილებით ბერძენ მღვდელმსახურებს უპირობო ძალაუფლება მიენიჭათ. მღვდელმსახური არა მხოლოდ საეკლესიო პირი, არამედ მოსამართლის ფუნქციასაც ითვისებდა.
როგორც ცნობილია, ლაზები ტრაპიზონის ვილაიეთში უმრავლესობას წარმოადგენდნენ. ადგილობრივი მოსახლეობის მნიშვნელოვანი ნაწილი ოსმალური ისლამიზაციის პოლიტიკის მსხვერპლი გახდა და ისლამი მიიღო, ხოლო მეორე ნაწილი მართმადიდებელი დარჩა და ბერძნულ ეკლესიას დაევქმევდებარა, აქედან გამომდინარე ადგილობრივი ლაზები თანდათან ბერძნები ხდებოდნენ, რადგან მათ ბერძნული სახელის და გვარის მიღება, ასევე ლოცვების ბერძნულ ენაზე მოსმენა უწევდათ. ლაზური ენა იკრძალებოდა ოჯახში სალაპარაკოდაც კი, რადგან ის ურჯულოთა ენად ითვლებოდა. ლაზების ის ნაწილი, რომლებიც კონსტანტინოპოლის საპატრიარქოს დაექვემდებარა, თანდათან კარგავდა საკუთარ ენასა და თვითიდენტობას. მოგვიანებით ქრისტიანი ლაზების უმრავლესობას პონტოელი ბერძნები ეწოდა.
ლიტერატურა
„ქართველი მართლმადიდებლების გაბერძნება ოსმალეთში“
ლაზები
Asperdaphne legrandi

Asperdaphne legrandi is a species of sea snail, a marine gastropod mollusk in the family Raphitomidae.
Description
The length of the shell attains 7 mm, its diameter 3.5 mm.
(Original description) The broad shell is turreted. The raised ribs are rounded. The striate interstices show fine lines which pass over the ribs. The shell contains five swollen whorls. The sinus is deep. The outer lip is varicose. The aperture is oval.
Distribution
This marine species is endemic to Australia and occurs off South Australia, Tasmania and Victoria.
References
Pritchard, G.B. & Gatliff, J.H. 1900. Catalogue of the marine shells of Victoria. Part III. Proceedings of the Royal Society of Victoria 12(2): 170-205
Hedley, C. 1900. Studies on Australian Mollusca. Part II. Proceedings of the Linnean Society of New South Wales 25: 495-513
Gatliff, J.H. & Gabriel, C.J. 1908. Additions to and revision of the Catalogue of Victorian marine Mollusca. Proceedings of the Royal Society of Victoria n.s. 21(1): 368–391
Verco, J.C. 1909. Notes on South Australian marine Mollusca with descriptions of new species. Part XII. Transactions of the Royal Society of South Australia 33: 293-342
Hedley, C. 1922. A revision of the Australian Turridae. Records of the Australian Museum 13(6): 213-359, pls 42-56
May, W.L. 1923. An Illustrated Index of Tasmanian Shells: with 47 plates and 1052 species. Hobart : Government Printer 100 pp.
External links
legrandi
Gastropods described in 1883
Gastropods of Australia
ნანდა-დევის ეროვნული პარკი

ნანდა-დევის ეროვნული პარკი — ეროვნული პარკი ინდოეთის უტარაკჰანდის შტატში. მდებარეობს მწვერვალ ნანდა-დევის (7 817 მ) გარშემო, ზღვის დონიდან 3 500 მეტრზე. მისი ფართობი შეადგენს 630.33 კმ²-ს. პარკი შეიქმნა 1982 წელს, ხოლო 1988 წელს შევიდა იუნესკოს მსოფლიო მემკვიდრეობის სიაში.
პარკი გარს ერტყმის ნანდა-დევის ნაკრძალს, მყინვარულ აუზს, რომელიც მოიცავს 6.000 მეტრზე მეტი სიმაღლის მწვერვალების მასივს. იუნესკოს სიაში შესულია მსი ჩრდილო-დასავლეთით მდებარე ყვავილების ხეობის ეროვნულ პარკთან ერთად, რომელიც ამ სიას 2005 წელს დაემატა.
პარკის ტერიტორია დაუსახლებელია. ნაკრძალში დაცულია ლურჯი ცხვარი, თოვლის ლეოპარდი, შავი დათვი და ფრინველის ზოგიერთი სახეობა. ალპურ ზონაში გავრცელებულია მცენარეთა ენდემური სახეობები. პარკის მეორე ნაწილი გამოირჩევა მყინვარებით.
იხილეთ აგრეთვე
იუნესკოს მსოფლიო მემკვიდრეობის ძეგლები ინდოეთში
მსოფლიო მემკვიდრეობის ძეგლების სია აზიასა და ოკეანეთში
რესურსები ინტერნეტში
Nanda Devi and Valley of Flowers National Parks
Nanda Devi Trek
ინდოეთის ეროვნული პარკები
მსოფლიო მემკვიდრეობის ძეგლები ინდოეთში